PRIJEDLOG

Na osnovu člana 17. Zakona o Vijeću ministara Bosne i Hercegovine („Službeni glasnik BiH“ br. 30/03, 42/03, 81/06, 76/07, 81/07, 94/07 i 24/08) i člana 67. Zakona o javnim nabavkama („Službeni glasnik BiH“, broj 39/14), Vijeće ministara Bosne i Hercegovine, na prijedlog Agencije za javne nabavke Bosne i Hercegovine, uz prethodnu saglasnost Odbora Agencije za javne nabavke, na \_\_\_\_\_\_\_\_ sjednici održanoj \_\_\_\_\_\_\_.2019. godine, donijelo je

**ODLUKU**

**O IZMJENAMA ODLUKE**

**O OBAVEZNOJ PRIMJENI PREFERENCIJALNOG TRETMANA DOMAĆEG**

**Član 1.**

U Odluci o obaveznoj primjeni preferencijalnog tretmana domaćeg („Službeni glasnik BiH“, broj 83/16) u članu 1. stav (1) tačka b) alineja 3) mijenja se i glasi:

3) 15% u postupcima javnih nabavki koji se pokreću u 2019. i 2020.godini,

Iza alineje 3) dodaju se nove al. 4) i 5) koje glase:

4) 10% u postupcima javnih nabavki koji se pokreću u 2021. i 2022. godini,

5) 5% u postupcima javnih nabavki koji se pokreću u 2023. godini.

**Član 2.**

Član 2. se mijenja i glasi:

**„Član 2.**

Ova Odluka prestaje da važi 01.01.2024. godine.“

Član 3. se mijenja i glasi

**„Član 3**.

**(Prelazne odredbe)**

Na postupak javne nabavke koji je pokrenut u 2018.godini i u kojima nije zaključen ugovor o javnoj nabavci ili okvirni sporazum primjenjuje se Odluka o obaveznoj primjeni preferencijalnog tretmana domaćeg („Službeni glasnik BiH“, broj 83/16).“

**Član 4.**

Ova Odluka stupa na snagu osmog dana od dana objavljivanja u „Službenom glasniku BiH“.

VM broj \_\_\_\_\_\_\_\_\_\_\_ /2019 Predsjedavajući

\_\_\_\_\_\_\_\_\_\_ 2019. godine Vijeća ministara BiH

 Sarajevo Dr. Denis Zvizdić

**OBRAZLOŽENJE**

**PRAVNI OSNOV**

Pravni osnov za donošenje Odluke sadržan je u odredbi člana 67. Zakona o javnim nabavkama („Službeni glasnik BiH“, broj 39/14) i člana 17. Zakona o Vijeću ministara Bosne i Hercegovine ("Službeni glasnik BiH", br. 30/03, 42/03, 81/06, 76/07, 81/07, 94/07 i 24/08).

**RAZLOZI ZA DONOŠENJE**

Na osnovu člana 67. Zakona o javnim nabavkama („Službeni glasnik BiH“, broj 39/14) Vijeće minstara BiH je donijelo Odluku o obaveznoj primjeni preferencijalnog tretmana domaćeg u cilju zaštite, razvoja i obnove domaće privrede. Razlog za donošenje je dodatna mogućnost zaštite, razvoja i obnove domaće privrede i povećanja konkurentnosti domaćih proizvođača (i ponuđača) na otvorenom i konkurentnom tržištu javnih nabavki, uz istovremeno poštivanje CEFTA Sporazuma u pogledu jednakog tretmana ponuđača iz zemalja potpisnica ovog sporazuma.

**OBRAZLOŽENJE**

Potreba za donošenjem Odluke o izmjenama Odluke o obaveznoj primjeni preferencijalnog tretmana domaćeg sadržana je u činjenici da pomenuta Odluka daje rezultate u smislu povećanja korištenja roba i radne snage porijeklom iz Bosne i Hercegovine. Pored toga, privredni subjekti na domaćem tržištu posluju u teškim uslovima zbog niskog nivoa konkurentnosti na otvorenom tržištu javnih nabavki. Također je primjetna pojava da inostrani ponuđači po dobijanju ugovora o javnoj nabavci u Bosni i Hercegovini angažuju domaće privredne subjekte kao podugovarače po znatno nižim cijenama od onih koje su ugovorili sa investitorima, gdje uvijek postoji bojazan da domaći subjekti izvrše dio ugovora, a da im se ne plati za izvršeno.

**FINANSIJSKA SREDSTVA**

Primjena ove Odluke ne iziskuje dodatna finansijska sredstva iz Budžeta institucija BiH.